तृषा ने मन में जैसे निश्चय कर लिया कुछ भी हो जाये मैं आरव से मिलने जाऊंगी मैं अपनी चाहत अपनी खुशियों का गला क्यों घोंटू? तब ही उसका फोन फिर घनघनाया, फोन पर दीप्ति थी, तृषा ने हैलो किया, उधर से आवाज आयी मैं निकल गयी हूं तुम जल्दी से चौक तक पहुंचो, हम साथ हो लेंगे. तृषा ने हां कहा और फोन कट कर दिया. एक मिनट उसने खुद को आश्वत किया और फिर अपनी कुर्सी से उठी और बॉस के कमरे तक गयी और कहा- सर मेरे घर से फोन आया था, मुझे जाना होगा. उसकी बातों में इतना आत्मविश्वास और आंखों में इतनी सच्चाई थी कि उसके बॉस ने सिर्फ इजाजत में सिर हिला दिया.